கோரி அரசமரபு

**கோரி அரசமரபு** அல்லது **குரித்து அரசமரபு** (**Ghurids** or **Ghorids**) (; self-designation: , *Shansabānī*) கிழக்கு பாரசீகத்தின் தற்கால மத்திய ஆப்கானித்தானின் கோர் பிரதேசத்தில் வாழ்ந்த  கோரி மக்கள்  பௌத்த சமயத்திலிருந்து இசுலாமிய சமயத்திற்கு மதம் மாறியவர்கள். கோரி  வம்சத்தின் முதல் பேரரசரான அபு அலி இபினு முகமதுவின் (1011 – 1035)  (ஆட்சிக் காலத்தில்,  கோர் பிரதேசத்தில் பள்ளிவாசல்கள் கட்டப்பட்டது.  

1186ல் கசானவித்து வம்ச சுல்தான் குசரவ் மாலிக்கின் தலைநகரான லாகூரைக் கைப்பற்றி, கசானவித்து வம்ச ஆட்சியை கோரி வம்சத்தினர் முடிவுக்கு கொண்டு வந்தனர். 

கோரி வம்சத்தினர் ஆட்சியின் உச்சத்தில்  மேற்கே ஈரானின்  குராசான் முதல், கிழக்கே வங்காளம் உள்ளிட்ட தற்கால ஈரான், நடு ஆசியாவின் தஜிகிஸ்தான், உஸ்பெகிஸ்தான், துருக்மெனிஸ்தான், கசகஸ்தான் மற்றும் தெற்காசியாவின் ஆப்கானித்தான், பாகிஸ்தான், வங்காளதேசம் மற்றும்  வட இந்தியா பகுதிகள் இருந்தது.    

கோரி வம்சத்தினரனது முதல் தலைநகரமாக பிரோசோக் நகரமும், இறுதித் தலைநகரமாக ஹெறாத் நகரமும் விளங்கியது. இருப்பினும் குளிர்க் காலத்தில் கசினி  மற்றும் லாகூர் நகரங்கள் கூடுதல் தலைநகரங்களாக இருந்தது. 
கோரி வம்சத்தினர் பாரசீகப் பண்பாட்டையும், மரபுகளையும் பேணிக் காத்தனர். 

## தோற்றம்
கோரி அரச மரபினர் பாரசீகத்தின் தாஜிக் மக்கள் என வரலாற்று ஆய்வாளர்கள் கருதுகிறார்கள்.  கோரி வம்சத்தினர் பாரசீகத்தின் குவாரசமிய அரசமரபை வென்று கோரிப் பேரரசை நிறுவியவர்கள்.                       

## வரலாறு

### துவக்க கால வரலாறு
கிபி 12-ஆம் நூற்றாண்டின் நடுப்பகுதி வரை கஜானவித்துகள் மற்றும் செல்யூக் பேரரசுகளின் கீழ் 150 ஆண்டுகள் கோரி அரச மரபினர் சிற்றரரசர்களாக இருந்தனர். 
கிபி 1152ல் அலாவுதீன் உசைன கிரேக்க செல்யூக் பேரரசுக்கு கப்பம் கட்ட மறுத்தார். எனவே சுல்தான் அகமது சஞ்சர் என்பவரால் நாப் எனுமிடத்தில் கைது செய்யப்பட்டார். அலாவுதீன் உசைன் செல்யூக்குகளுக்கு அதிக கப்பம் கட்டிய பிறகு இரண்டாடுகளுக்குப் பின்னர் விடுவிக்கப்பட்டார். 

கிபி 1161 அலாவுதீன் உசைன் இறப்பதற்கு முன்னர் பாமியான் பகுதியில் குரியத் அரசமரபின் கிளையை நிறுவினார். 
பின்னர் அவரது மகன் சையூப் தீன் முகமது அரியணை ஏறினார். இரண்டு ஆண்டுகள் கழித்து ஒரு போரில் அவர் கொல்லப்பட்டார்.   

### புகழின் உச்சியில் கோரி அரச குலத்தினர்
கிபி 1173-இல் கோரி வம்ச கோரி வம்ச மன்னர் மூவிசால் தீன் முகமது, குவாரசமியர்களிடமிருந்து      கஜானா மற்றும் குராசான்  நகரங்களைக் கைப்பற்றினார்.
1175-இல் கசானவித்துகளின்  முல்தான் மற்றும் 1186-இல் லாகூர் நகரங்களைக் கைப்பற்றினார். இவரது ஆட்சிப் பரப்பில் தற்கால  ஈரான், உஸ்பெகிஸ்தான், தஜிகிஸ்தான், துருக்மெனிஸ்தான், கசக்ஸ்தான், ஆப்கானித்தான், வட இந்தியா மற்றும் வங்காளதேசம் போன்ற பகுதிகள் இருந்தது.

### கோரி வம்ச ஆட்சியின் வீழ்ச்சி
கோரி ஆட்சியாளர்களுக்குள் பதவிச் சண்டை நடந்து கொண்டிருந்த காலத்தில், 1215ல்
குவாரசிமிய அரச மரபினர் குரித்துகளின் பேரரசை கைப்பற்றினர்.

மேலும் கோரி அரச மரபினரின் இந்தியப் பகுதிகள், தில்லி மம்லுக் சுல்தானியர்கள் கீழ் சென்றது.

## பண்பாட்டுத் தாக்கங்கள்
கோரி வம்சத்தினர் பாரசீக மொழி மற்றும் பண்பாடு, நாகரீகங்களை போற்றி வளர்த்தனர். மேலும் பாரசீக மொழி, பண்பாடு, நாகரீகம் மற்றும் கட்டிடக் கலையை இந்தியத் துணைக்கண்டத்தில்,  பரப்பினர். குரியத்துகளின் ஆட்சியில் பாரசீக இலக்கியங்கள் பல படைக்கப்பட்டது.  தில்லி சுல்தான்களின் அரசவை மொழியாக பாரசீகம் விளங்கியது. 



File:Cheheltan-chisht.-2.jpg|
File:Cheheltan-chisht.-1.jpg|
File:Jam leaning minaret jam ghor.jpg|ஜாம் மினார் மினார்கள், கோர் மாகாணம், ஆப்கானித்தான் 
File:Minar of jam ghor.jpg|ஜாம் மினாரில் சுல்தான் கியாத் உத்தீன் முகமதின் கல்வெட்டுகள் 
File:Jam afghan architecture brick decor ghor province.jpg|ஜாம் மினாரில் அழகிய வேலைப்பாடுகளுடன் எழுதப்பட்ட  குரான் நூலின் சூரா 19இன் வாசகம் 
File:Shah-i Mashhad-1.jpg|கிபி 1176-ஆம் ஆண்டில் கட்டப்பட்ட  சிதிலமடைந்த மதராசா



**நீல நிறம் - கஜானவித்துகளின் கீழ் கோரி சிற்றரசர்கள்.*
**மஞ்சள் நிறம் - [[செல்யூக் பேரரசு|செல்யூக் பேரரசின்]] கீழ் கோரி அரச மரபினர்*
**பச்சை நிறம் - [[குவாரசமிய அரசமரபு|குவாரசமியர்களின்]] கீழ் கோரி ஆட்சியாளர்கள் 

<center>
<gallery perrow="5" widths="155px" heights="120px">
File:Shahabuddin Suri.jpg|சுல்தான் மூயிஸ் உத்தீன் முகமது
</gallery>
</center>

===குரித்து வம்சத்தின் பாமியான் கிளையினர்===

**பச்சை நிறம் குவாரசமியப் பேரரசுக்கு அடங்கிய கோரி அரச மரபினர்''

## குரித்து வம்ச மரம்

## இதனையும் காண்க
* கோரி முகமது
* குவாராமிசியப் பேரரசு
* செல்யூக் பேரரசு
* தில்லி மம்லுக் சுல்தானகம்

## மேற்கோள்கள்

## ஆதாரங்கள்
*
* 

## வெளி இணைப்புகள்
*Encyclopædia Britannica (Online Edition)&nbsp;– Ghurid Sultanate
*Encyclopædia Britannica (Online Edition)&nbsp;– Muizz-ud-Din-Muhammad a.k.a. Mohammad of Ghor
*Columbia Encyclopedia (Sixth Edition)&nbsp;– Muhammad of Ghor
*The Ghurid Rulers
*The Ghurids
*The Ghurids´ Firuzkuh, the summer capital of the Sultans

பகுப்பு:ஆப்கானித்தானின் வரலாறு
பகுப்பு:இந்திய வரலாறு
பகுப்பு:ஈரானின் வரலாறு